Nuwe Jeanne Goosen-boek bevat novelle van ontslape huiswerker | Sarie
Nuwe Jeanne Goosen-boek bevat novelle van ontslape huiswerker
Nieu-Bethesda. FOTO Getty Images / Gallo Images
Danksy Hemel & See Boeke het Sneeu in die Karoo die lig gesien. Petrovna Metelerkamp van dié uitgewershuis het ook in 2020 'n biografie, Jeanne Goosen - 'n Lewe vol sinne oor die gewilde skrywer se lewe geskryf. Die nuwe boek bevat twee novelles.
In die eerste een skryf Goosen 'n gefiksionaliseerde weergawe van 'n maand se verblyf in Nieu-Bethesda. Goosen het in 1992 die Helen Martins-beurs gewen wat haar in staat gestel het om vir 'n maand in die dramaturg Athol Fugard se huis te gaan bly, sodat sy haar in haar skryfwerk kan verdiep.
"Toe ek 'n rukkie gelede skielik besluit het om hiernatoe te kom, ry ek na die huis wat Agnes met sowat tien ander mense deel. Ek gaan om vir haar te sê ek sal vir 'n tyd lank weg wees, sy moenie kom werk nie. En net daar, op die ou bouvallige stoep langs 'n omgevalle pilaar, vra ek Agnes om saam te kom. Alles het net vinnig gebeur." - bl.8